Pragmatika
<s>Pragmatika ili pragmalingvistika je lingvistička disciplina koja proučava kako se značenje jezičnih sredstava interpretira u odredenoj komunikacijskoj situaciji u odnosu na namjere i uloge govornika i slušatelja.</s>

<s>Povijest i zadaci</s>

<s>Ovo polje lingvistike i filozofije jezika razvilo se od šezdesetih godina 20. stoljeća.</s><s>Bavi se s jedne strane odnosima verbalnih znakova i ljudi koji ih izražavaju ili slušaju, a s druge strane bavi se ovisnošću značenja od konteksta.</s><s>Pragmatika istražuje i mehanizme implicitne komunikacije.</s><s>Izučava jezična sredstva čije se značenje može razumjeti isključivo u odgovarajućem kontekstu.</s>

<s>Bavi se funkcioniranjem poruke u procesu komunikacije u skladu sa situacijom, potrebama, očekivanjima, ulogama onih koji sudjeluju, onih koji su uključeni u komunikaciju.</s><s>Pragmatika obuhvaća proučavanje komunikativnih sredstava s obzirom na čovjeka; šta se događa sa čovjekom kada daje i prima saopćenja; od čega zavisi oblik komunikacije u određenoj prilici i sl.</s><s>Po Morisovoj podjeli semiotike, pragmatika je, uz sintaksu i semantiku, jedan njen dio i proučava odnos između znaka i primatelja (tumača).</s><s>Biti pragmatično kompetentan znači biti sposoban pravilno proizvesti i ispravno interpretirati jezičnu činjenicu u skladu sa situacijom u kojoj se komunikacija odvija.</s>

<s>Pragmatika proučava upotrebe jezika na različitim razinama.</s><s>Pragmatičke teme su npr. ljubaznost, mijenjanje uloga u komunikaciji.</s><s>Tekst se razmotra sa stajališta analize konverzacije, a također se obraća pažnja na izbor izražajnih sredstava prema kontekstu.</s><s>Dva ključna koncepta pragmatike su proces izbora i kontekst jer sredstvima koje izabiremo pokušavamo utjecati na sugovornika, a sve ovisi o kontekstu.</s>

<s>Najvažnije teorije unutar pragmatike su:</s>

<s>teorija govornih činova
teorija konverzacijskih implikatura
teorija relevantnosti
presupozicija</s>

<s>Vidi još 
Filozofija jezika
Sintaksa
Semantika
Funkcionalni stilovi jezika
Korpusna lingvistika
Riječi na granici punoznačnosti</s>

<s>Izvori</s>

<s>Literatura 
 Ariel, Mira (2008), Pragmatics and Grammar.</s><s>Cambridge: Cambridge University Press.</s><s>Cole, Peter (ur.) (1978), Pragmatics.  (Syntax and Semantics, 9).</s><s>New York: Academic Press.</s><s>Dijk, Teun A. van. (1977), Text and Context.</s><s>Explorations in the Semantics and Pragmatics of Discourse.</s><s>London: Longman.</s><s>Laurence R. Horn i Gregory Ward. (2005), The Handbook of Pragmatics.</s><s>Blackwell.</s><s>Verschueren, Jef, Jan-Ola Östman i Jan Blommaert (ur.) (1995), Handbook of Pragmatics.</s><s>Amsterdam: Benjamins.</s>

<s>Vanjske veze</s>

<s>International Pragmatics Association (IPrA) 
 Journal of Pragmatics</s>

<s>Lingvistika
Semiologija</s>

